cyanic-selkie/wikianc huggingface dataset:
தெனோம் மாவட்டம்
வரலாறு
இந்த மாவட்டம் பிரித்தானிய வடக்கு போர்னியோ நிறுவனத்தால் 1900-ஆம் ஆண்டுகளில் நிறுவப்பட்டது. அதன் முதல் மாவட்ட அதிகாரியாக எம்.சி.எம். வீடன் (M.C.M. Weedon) என்பவர் நியமிக்கப்பட்டார்.
பின்னர் பிரித்தானியர்களால் சாப்போங் தோட்டம் (Sapong Estate) மற்றும் மெலாலாப் தோட்டம் (Melalap Estate) திறக்கப் பட்டதும் தெனோம் நகரமும் வளர்ச்சி காணத் தொடங்கியது. இரண்டு தோட்டங்களும் காபி தோட்டங்கள் ஆகும்.
மக்கள் தொகையியல்
தெனோம் மாவட்டத்தின் மக்கள் தொகையில் (52%) மூருட் (Murut) பழங்குடி மக்கள் மிக அதிகமாக வாழ்கின்றனர். அதே வேளையில் கடசான்-டூசுன் (Kadazandusun) பழங்குடி மக்கள் (12%); லுன் டாயே (Lundayeh) பழங்குடி மக்கள் (5%); மலாய்க்காரர்கள் (8%); மற்றும் இந்தோனேசியர்கள், பிலிப்பினோக்காரர்களும் சிறுபான்மையினராக உள்ளனர்.
சீனா, குவாங்டொங் (Guangdong) மாநிலத்தில் உள்ள லாங்சுவான் (Longchuan) பகுதியில் இருந்து இங்கு குடியேறிய சீனர்களின் வழித்தோன்றல்களின் வழியாக ஏறக்குறைய 5,000 சீனர்கள் உள்ளனர். பெரும்பாலும் இவர்கள் ’ஹக்கா’ (Hakka) இனக் குழுவைச் சேர்ந்தவர்கள்.
புற இணைப்புகள்
பகுப்பு:மலேசியாவின் மாவட்டங்கள் பகுப்பு:சபா மாநிலத்தின் மாவட்டங்கள்‎
மைக்கல் சாபன்
மைக்கேல் சாபன் (Michael Chabon) (பிறப்பு: மே 24, 1963) ஒரு அமெரிக்காவைச் சேர்ந்த புதின எழுத்தாளர், திரைக்கதை எழுத்தாளர், கட்டுரையாளர் மற்றும் சிறுகதை எழுத்தாளர் ஆவார். 2001 ஆம் ஆண்டு புனைக்கதைக்கான புலிற்சர் பரிசை வென்றார்.
ஆரம்பகால வாழ்க்கையும், கல்வியும்
மைக்கேல் சாபன் 1963 ஆம் ஆண்டு மே 24 அன்று ஐக்கிய அமெரிக்கா வில் வாசிங்டன் டி.சி யில் பிறந்தார். இவர் யூத வம்சாவளியைச் சேர்ந்தவர். இவரது தந்தை ராபர்ட் சாபன் மருத்துவரும், தாயார் ஷரோன் சாபன் வழக்கறிஞரும் ஆவார். சாபனுக்கு 11 வயதாக இருந்தபோது அவரது பெற்றோர் விவாகரத்து செய்தனர். சாபன் பிட்ஸ்பேர்க் மற்றும் கொலம்பியாவின் மேரிலாந்தில் வளர்ந்தார். அவர் தனது தாயின் பெற்றோர் மற்றும் உடன்பிறப்புகளால் பேசப்பட்ட இத்திஷ் மொழியைக் கேட்டு வளர்ந்தார்.
சாபன் பிட்ஸ்பேர்க் பல்கலைக்கழகத்திற்கு செல்வதற்கு முன் ஒரு வருடம் கார்னகி மெலன் பல்கலைக்கழகத்தில் சக் கிண்டர் என்ற அமெரிக்க புதின எழுத்தாளரின் கீழ் பயின்றார். 1984 ஆம் ஆண்டு இளங்கலை பட்டம் பெற்றார். பின்னர் இர்வின் கலிபோர்னியா பல்கலைக்கழகத்தில் படைப்பு எழுத்தில் முதுகலை பட்டம் பெற்றார்.
எழுத்துப்பணி
சாபனின் முதல் புதினமான தி மிஸ்டரீஸ் ஆப் பிட்ஸ்பர்க் 1988 ஆம் ஆண்டு வெளியிடப்பட்டு  விற்பனையில் வெற்றி அடைந்தது. இதனால் சாபன் இலக்கிய பிரபலங்களின் நிலையை அடைந்தார். தி மிஸ்டரீஸ் ஆஃப் பிட்ஸ்பர்க்கின் வெற்றிக்குப் பிறகு பவுன்டன் சிட்டி என்ற புதினத்திற்காக ஐந்தாண்டுகள் பணியாற்றினார். 1995 ஆம் ஆண்டு வெளியிடப்பட்ட இந்த புத்தகம் வணிகரீதியான மற்றும் விமர்சன ரீதியான வெற்றியைப் பெற்றது. 1999 ஆம் ஆண்டில் அவர் தனது இரண்டாவது சிறுகதைத் தொகுப்பான வெர்வொல்வ்ஸ் இன் த யூத் என்ற புத்தகத்தை வெளியிட்டார். 2000 ஆம் ஆண்டில், தி அமேசிங் அட்வென்ச்சர்ஸ் ஆஃப் காவலியர் அன்ட் கிளே என்ற வரலாற்று புதினத்தை வெளியிட்டார். அமோக பாராட்டுக்களைப் பெற்ற இந்த புதினம் நியூயார்க் டைம்ஸின் சிறந்த விற்பனை புத்தகமாக தெரிவு செய்யப்பட்டது. மேலும் 2001 ஆம் ஆண்டில் புலிட்சர் பரிசை வென்றது. சாபன் 2002 ஆம் ஆண்டில் இளம் வாசகர்களுக்கான சம்மர்லேண்ட் என்ற கற்பனை புதினத்தை வெளியிட்டார். இந்த புத்தகம் கலவையான விமர்சனங்களைப் பெற்றாலும் விற்பனையில் வெற்றி பெற்றது.
சம்மர்லேண்ட் 2003 ஆம் ஆண்டு மிதோபொயிக் பெண்டசி விருதை வென்றது. 2016 ஆம் ஆண்டு நவம்பர் 22 அன்று மூங்லோ என்ற புதினம் வெளியிடப்பட்டது. சாபனின் சமீபத்திய புனைகதை அல்லாத புத்தகமான புக்கண்ட்ஸ்: கெலக்டட் இன்டரோஸ் அன்ட்  அவுட்ரோஸ் 2019 ஆம் ஆண்டு சனவரியில் வெளியிடப்பட்டது. 2012 ஆம் ஆண்டின் ஒரு நேர்காணலில் சாபன் ஒவ்வொரு நாளும் இரவு 10 மணி முதல் அதிகாலை 3 மணி வரை, ஞாயிற்றுக்கிழமை முதல் வியாழக்கிழமை வரை எழுதுவதாக கூறினார்.
விருதுகள்
1997 - சர்வதேச டப்ளின் இலக்கிய விருது
1999 - ஓ. ஹென்றி விருது மூன்றாம் பரிசு
2000 - தேசிய புத்தக விமர்சகர்கள் வட்ட விருது
2000 - கலிபோர்னியா புத்தக விருது
2001 - பென்/பாலக்னர் விருது
2002 - சர்வதேச டப்ளின் இலக்கிய விருது
2007 - சலோன் புத்தக விருது
2008 - சிறந்த புதினத்திற்கான நெபுலா விருது
2008 - சிறந்த புதினத்திற்கான ஹ்யூகோ விருது
2009 - சர்வதேச டப்ளின் இலக்கிய விருது
2010 - வடக்கு கலிபோர்னியா புத்தக விருது
2012 -டெலிகிராப் 2012 சிறந்த புத்தகங்கள் (டெலிகிராப் அவென்யூவுக்கு)
2012 - இலண்டன் ஈவினிங் ஸ்டான்டர்ட் புக்ஸ் ஆஃப் தி இயர் 2012 பட்டியல் ( டெலிகிராப் அவென்யூவுக்கு)
2012 - ஹாலிவுட்.காம் 2012 பட்டியலின் சிறந்த புத்தகம். (டெலிகிராப் அவென்யூவுக்கு)
2012 - நியூயார்க டைம்ஸ் 100 குறிப்பிடத்தக்க புத்தகங்கள் 2012 (புனைகதை மற்றும் கவிதை) (டெலிகிராப் அவென்யூவுக்கு)
2012 - குட் ரீட்ஸ் சாய்ஸ் விருதுகள்
2013 - லாஸ் ஏஞ்சல்ஸ் டைம்ஸ் புத்தக பரிசு 2012 (புனைகதை) இறுதி ( டெலிகிராப் அவென்யூவுக்கு)
2017 - சர்வதேச டப்ளின் புத்தக விருது
2017 - தேசிய புத்தக விமர்சகர்கள் வட்ட விருது
2017 - கலிபோர்னியா புத்தக விருது தங்க பரிசை வென்றார்
2018 - சர்வதேச டப்ளின் புத்தக விருது
குறிப்புகள்
பகுப்பு:அமெரிக்க எழுத்தாளர்கள்
தங்கம்(I) புளோரைடு
தங்கம்(I) புளோரைடு (Gold(I) fluoride) என்ற தங்கத்தின் புளோரைடு சேர்மம் AuF என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். திண்மநிலை தங்கம்(I) புளோரைடு தனித்துப் பிரித்தறிய இயலாமல் விலகியிருக்கிறது. ஆனால் இதன் இருப்பைச் சுழல் நிறமாலையியல் மற்றும் அணுப்பொருண்மை நிறமாலையியல் ஆய்வுகளால் உய்த்துணரமுடிகிறது
மேற்கோள்கள்
பகுப்பு:தங்கத்தின் சேர்மங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:தங்கம்-ஆலசன் சேர்மங்கள் பகுப்பு:தங்கம்(I) சேர்மங்கள் .
ஆன்ட்-மேன் மற்றும் தி வாஸ்ப்
ஆன்ட்-மேன் மற்றும் தி வாஸ்ப் (Ant-Man and the Wasp) என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் பாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை முக்கிய கதாப்பாத்திரமாகக் கொண்டு மார்வல் ஸ்டுடியோவால் என்ற நிறுவனம் தயாரித்துள்ளது. மார்வெல் ஸ்டுடியோ தயாரித்த இப்படத்தை வால்ட் டிஸ்னி ஸ்டுடியோஸ் மோஷன் பிக்சர்ஸ் விநியோகித்தது. இது 2015 இல் வெளிவந்த ஆன்ட்-மேன் படத்தின் தொடர்ச்சியும் மார்வல் திரைப் பிரபஞ்சத்தின் இருபதாவது திரைப்படமும் ஆகும். இந்தப் படம் பெய்டன் ரீட் இயக்கத்தில் பால் ருத், இவாஞ்சலீன் லில்லி, மைக்கேல் பெனா, வால்டன் கோகின்ஸ், பாபி கன்னவாலே, ஜூடி கிரேர், டி.ஐ., டேவிட் தஸ்ட்மால்ச்சியன், கன்னா ஜான்-காமன், ஆபீ ரைடர் போர்ட்சன், ராண்டால் பார்க், மிச்செல் பைபர், லாரன்ஸ் பிஷ்பர்ன், மைக்கேல் டக்ளஸ் போன்ற பலர் நடித்துள்ளார்கள்.
ஆன்ட்-மேன் மற்றும் தி வாஸ்ப் என்ற திரைப்படம் ஜூன் 25, 2018 இல் ஹாலிவுட்டில் உலக அளவில் வெளியிடப்பட்டது. ஜூலை 6, 2018 இல் அமெரிக்காவில் ஐமேக்ஸ் மற்றும் முப்பரிமாணத்தில் இல் வெளியானது. இந்த திரைப்படம் விமர்சன ரீதியாகவும் வணிக ரீதியாகவும் பெரும் வெற்றி பெற்றது. இப்படம் அதன் நகைச்சுவை மற்றும் நடிப்பிற்காக புகழ் பெற்றது, குறிப்பாக பால் ருத் மற்றும் இவாஞ்சலீன் லில்லி ஆகியோரின் நடிப்பு குறிப்பிடத்தக்க வகையில் அமைந்தது. இந்த திரைப்படம் உலகளாவிய ரீதியாக 622 மில்லியனுக்கும் மேல் வசூலித்தது.
திரைப்படத்தின் வசூல்
ஆன்ட்-மேன் மற்றும் தி வாஸ்ப் திரைப்படம் அமெரிக்கா மற்றும் கனடாவில் $216.6 மில்லியன் டாலர்கள் மற்றும் மற்ற பிராந்தியங்களில் $406 மில்லியன் டாலர்கள் என உலகளவில் மொத்தம் $ 622.7  மில்லியன் வசூலித்தது. 2018 ஆம் ஆண்டின் பதினோராவது மிக அதிக வசூலை ஈட்டிய படமாக இது ஆனது.
வெளி இணைப்புகள்
பகுப்பு:2018 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க மீநாயகன் திரைப்படங்கள் பகுப்பு:அமெரிக்க அதிரடித் திரைப்படங்கள் பகுப்பு:அமெரிக்க சாகச திரைப்படங்கள் பகுப்பு:அமெரிக்க அறிபுனைத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:மார்வெல் திரைப் பிரபஞ்சம்: மூன்றாம் கட்டம் பகுப்பு:ஐமேக்ஸ் திரைப்படங்கள் பகுப்பு:தொடர் திரைப்படங்கள் பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
டெக்னோபார்க், திருவனந்தபுரம்
டெக்னோபார்க் என்னும் தொழில் நுட்பத் திடல், திருவனந்தபுரத்தில் உள்ளது. பரப்பளவின் அடிப்படையில், இந்தியாவின் பெரிய தொழில் நுட்பப் பூங்காவாக விளங்குகிறது. இங்கு ஐ.டி நிறுவனங்கள் உள்ளன. இது 1990-ஆம் ஆண்டு நிறுவப்பட்டது. நான்கு மில்லியன்/ நாற்பதாயிரம் சதுர அடி நிலப்பரப்பில் கட்டிடங்களைக் கொண்டுள்ளது. இங்கு 285 நிறுவனங்கள் உள்ளன. அவற்றில் நாற்பதாயிரம் பேர் பணிபுரிகின்றனர்.
பண்பாடு
உலகிலேயே பசுமையான வளாகத்தைக் கொண்ட தொழில் நுட்பத் திடல்களில் இதுவும் ஒன்று.
இந்திய நாட்டு நிறுவனங்கள் மட்டுமின்றி, அமெரிக்கா, ஐக்கிய இராச்சியம், ஜெர்மனி, ஜப்பான், ஜனடா, இத்தாலி உள்ளிட்ட நாடுகளைச் சேர்ந்த நிறுவனங்களும் இருக்கின்றன. இங்கு வெவ்வேறு கலாச்சாரத்தைக் கொண்ட ஊழியர்கள் பணிபுரிகின்றனர்.
டெக்னோபார்க் கிளப்
இந்த திடலின் முதல் கட்டிடத்தில் உள்ள கிளப்பில் பல வசதிகள் உள்ளன. உடற்பயிற்சியகம், நீச்சல் குளம், விளையாட்டு அரங்கங்கள் ஆகியன உள்ளன. இவை தவிர, உணவகங்களும், பொழுதுபோக்கு அம்சங்கள் நிறைந்த கடைகளும் உள்ளன.
டெக்னோபார்க் அட்வென்சர் கிளப்
இங்குள்ள டெக்னோபார்க் அட்வென்சர் கிளப்பில் ஊழியர்களுக்கான மனமகிழ் வசதிகள் உள்ளன. இந்த அமைப்பின் மூலம், ஊழியர்களும் அவர்தம் குடும்பத்தினரும் வெளியூர்களுக்கு சென்று வரலாம். அவர்கள் மலையேறவும், பிற ஊர்களில் தங்கியிருந்து ரசிக்கவும் ஏற்பாடுகள் செய்யப்படுகின்றன.
டெக்-எ-பிரேக்
இங்கு டெக்-எ-பிரேக் என்னும் கலாச்சார நிகழ்ச்சி நடைபெறும். இது ஒரு வார காலத்திற்கு நடத்தப்படும். புகழ் பெற்ற கலைஞர்களின் இசை, நடன நிகழ்ச்சிகளும் உண்டு.
நல்ல தம்பி (1949 திரைப்படம்)
நல்ல தம்பி 1949 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், எஸ். வி. சகஸ்ரநாமம் மற்றும் பலரும் நடித்திருந்தனர்.
டெக்னோபார்க், திருவனந்தபுரம்
முக்கியத்துவம்
இதனால் கேரள அரசுக்கு நிறைய வருமானம் கிடைக்கிறது. அதிக மக்களுக்கு வேலைவாய்ப்பை அளித்திருக்கிறது. இங்கு முப்பதாயிரத்திற்கும் அதிகமானோர் பணிபுரிகின்றனர். இதனால் திருவனந்தபுரத்தின் வளர்ச்சி மேலோங்கியிருக்கிறது. இங்குள்ள தொழிலாளர்களின் எண்ணிக்கையால், கடைகள், போக்குவரத்து வசதிகள், நிறுவனங்கள் உள்ளிட்டவை அதிக வருமானத்தைப் பெறுகின்றன.
நல்ல தம்பி (1949 திரைப்படம்)
இத்திரைப்படத்திற்கு அண்ணாதுரை கதை, உரையாடல் எழுதினார். இக்கதை மிஸ்டர் டீட் கோஸ்டு டவுன் எனும் ஆங்கிலப் படத்தின் தழுவலாகும்.
வெளி இணைப்புகள்
பகுப்பு:1949 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள் பகுப்பு:என். எஸ். கிருஷ்ணன் நடித்துள்ள திரைப்படங்கள் பகுப்பு:கிருஷ்ணன்-பஞ்சு இயக்கிய திரைப்படங்கள்
டெக்னோபார்க், திருவனந்தபுரம்
முக்கியத்துவம்
இங்கிருந்து பெங்களூரு, சென்னை, ஐதராபாத் உள்ளிட்ட நகரங்களுக்கு செல்ல, திருவனந்தபுரம் விமான நிலையத்தை அணுகலாம்.
இணைப்புகள்
பகுப்பு:கேரள அரசு பகுப்பு:இந்தியத் தகவல் தொழில்நுட்ப நிறுவனங்கள்
மங்கைமடம் வீர நரசிம்மப்பெருமாள் கோயில்
அமைவிடம்
இக்கோயில் சீர்காழியிலிருந்து பூம்புகார் செல்லும் சாலையில் திருக்குறையலூருக்கு அடுத்தபடியாக திருவெண்காட்டிற்கு முன் உள்ளது.
பிற சிறப்புகள்
திருவாலி-திருநகரி திவ்யதேசங்களுக்கு முற்பட்ட பெருமையுடைய இத்தலம், பஞ்ச நரசிம்மத்தலங்களில் இரண்டாவது தலமாகும். திருமங்கையாழ்வார் ஓராண்டில் 1008 வைணவர்களுக்கு சிறப்பு செய்து பெருமாளின் அருளைப் பெற்ற தலமாகும்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள பெருமாள் கோயில்கள் பகுப்பு:நரசிம்மர் கோயில்கள்
ஊத்தங்கரை மின் நூலகம்
ஊத்தங்கரை மின் நூலகம் என்பது தமிழ்நாட்டின், கிருட்டிணகிரி மாவட்டம், ஊத்தங்கரை அரசு ஆண்கள் மேல்நிலைப் பள்ளியில் அமைக்கப்பட்டுள்ள ஒரு மின் நூலகமாகும்.
இந்த நூலகம் அச்சிட்ட புத்தகப் படிப்பில் இருந்து மாற்றம் பெற்ற புதிய நூலக படிப்பு முறையைக் கொண்டதாக அமைந்துள்ளது. நூலகமானது ஏறக்குறைய ஒரு கோடி ரூபாய் செலவில் தமிழகத்தில் எந்த அரசுப்பள்ளியிலும் இல்லாத அளவில் அமைக்கபட்டுள்ளது. இது அரசின் எவ்வித பொருளாதார உதவியும் இல்லாமல், இப்பள்ளியின் முன்னாள் மாணவர்களின் நிதி உதவியை மட்டுமே பயன்படுத்தி கட்டப்பட்டது.
மேற்கோள்கள்
பகுப்பு:கிருஷ்ணகிரி மாவட்டம் பகுப்பு:தமிழ்நாட்டு நூலகங்கள்
அசெட்டைல் அசெட்டோன்
அசெட்டைல் அசெட்டோன் (Acetylacetone) என்பது இரண்டு அமைப்புச் சமநிலை மாற்றிய வடிவங்களில் காணப்படும் ஒரு கரிமச் சேர்மமாகும். பெரும்பாலான பயன்பாடுகளில் இவை இரண்டும் விரைவாக தங்களுக்குள் இடைமாற்றம் அடைந்து ஒரே சேர்மமாக இணைந்து விடுவதாகக் கருதப்படுகிறது. முன்னதாக இச்சேர்மம் இரு கீட்டோன் வடிவமாகக் கருதப்பட்டு 2,4,பென்டேன்டையோன் என்று பெயரிடப்பட்டாலும் ஈனால் வடிவம் இச்சேர்மத்திற்குரிய போதுமான வடிவமாக உருவாவதாகக் கருதப்படுகிறது. மேலும் பல கரைப்பான்களுக்கு இதுவே சாதகமான வடிவமாகவும் உள்ளது. நிறமற்ற அல்லது ஓரளவு மஞ்சள் நிறமுள்ள எளிதில் பாயும் நீர்மமான இச்சேர்மம் பொது ஈரணு ஈணியான அசெட்டைல் அசெட்டோனேட்டு தயாரிப்பதற்கான ஒரு முன்னோடியாக விளங்குகிறது. தொகுப்பு முறையில் பல்வளைய சேர்மங்கள் தயாரிப்பதறகான கட்டுறுப்புகளாகவும் இவை செயல்படுகின்றன.
அமைப்புச் சமநிலை மாற்றியம்
அசெட்டைல் அசெட்டோன் கரைசலில் கீட்டோ மற்றும் ஈனால் வடிவங்கள் அமைப்புச் சமநிலைகளாக ஒருங்கே காணப்படுகின்றன. ஈனால் வடிவமானது C2v சீரொழுங்கில் காணப்படுகிறது. இரண்டு ஆக்சிசன் அணுக்கள் ஐதரசன் அணுக்களுடன் சமமாக பகிர்ந்து கொள்கின்றன என்பது இதன் பொருளாகும். வாயு நிலையில் கீட்டோ-ஈனால் சமநிலை மாறிலி 11.7, ஈனால் வடிவத்திற்கு சாதகமாக இருக்கிறது. அணுக்கரு காந்த ஒத்ததிர்வு நிறமாலையியல், அகச்சிவப்பு நிறமாலையியல் மற்றும் பலமுறைகளிலும் இரண்டு அமைப்புச் சமநிலைகளும் வேறுபடுத்திக் காட்டப்படுகின்றன. முனைவில்லா கரைப்பான்களில் சமநிலை மாறிலி மாற்றமடையாமல் உயர்ந்தே காணப்படுகிறது. முனைவுள்ள ஐதரசன் பிணைப்பு கரைப்பானான தண்ணீரில் கீட்டோ வடிவம் சாதகமாக உள்ளது. கார்பாக்சிலிக் அமிலத்தினுடைய வைனைல் ஒப்புமை வரிசையாக ஈனால் வடிவம் இருக்கிறது.
அமிலக் - காரப் பண்புகள்
அசெட்டைல் அசெட்டோன் ஒர் வலிமை குறைந்த அமிலமாகும். நீர்க் கரைசலில் 25° செல்சியசு வெப்பநிலையில் இச்சமநிலையின் மதிப்பு pKa  மதிப்புகள் 8.99±0.04 (I = 0), 8.83±0.02 (I = 0.1 M NaClO4 மற்றும் 9.00±0.03 (I=1.0 M NaClO4) என்று (I = கரைசலில் அயனிகளின் அடர்த்தியின் அளவான அயனிவலிவு ) ஐயுபிஏசி பரிந்துரைக்கிறது . கலப்புக் கரைப்பான்களின் மதிப்புகளும் அறியப்பட்டுள்ளன. மிகவலிமையான காரங்களான கரிம இலித்தியம் சேர்மங்கள்  அசெட்டைல் அசெட்டோனை இருமுறை புரோட்டான் நீக்கம் செய்கின்றன. இந்நீக்கத்தால் விளையும் இருலித்தோ சேர்மங்களின் முதலாவது கார்பன் (C1) ஆல்கைலேற்றப்படுகிறது.
தயாரிப்பு
தொழிற்சாலைகளில் சமபுரொபனைல் அசெட்டேட்டின் வெப்ப மறுசீராக்கல் வினைவழியாக அசெட்டைல் அசெட்டோன் தயாரிக்கப்படுகிறது
ஆய்வகங்களில் அசெட்டோன் மற்றும் அசெட்டிக் நீரிலி உடன் வினையூக்கியான BF3 சேர்த்து வினைபுரியச் செய்வதன் மூலமும் தயாரிக்கலாம்: எதில் அசெட்டேட்டுடன் அசெட்டோன் குறுக்க வினைபுரிவதைத் தொடர்ந்து அமிலமாக்கல் வினையின் மூலமாகவும் இதைத் தயாரிக்கலாம்:
இத்தொகுப்பு வினையின் எளிமை காரணமாக பல அசெட்டைல் அசெட்டோனேட்டுச் வரிசைச் சேர்மங்கள் அறியப்படுகின்றன. C6H5C(O)CH2C(O)C6H5 மற்றும்(CH3)3CC(O)CH2C(O)CC(CH3)3.என்பன சில உதாரணங்களாகும். அறுபுளோரோஅசெட்டைல் அசெட்டோனேட்டும் பல்வேறு ஆவியாகும் உலோக அணைவுச் சேர்மங்களைத் தயாரிக்கப் பயன்படுகிறது.
வெளி இணைப்புகள்
பகுப்பு:டைகீட்டோன்கள் பகுப்பு:அசெட்டைல் அசெட்டோனேட்டு அணைவுச் சேர்மங்கள் பகுப்பு:ஈந்தணைவிகள்
கீழப்பாவூர் கானக சாஸ்தா கோயில்
கீழப்பாவூர் கானக சாஸ்தா கோயில் தமிழ்நாட்டில் திருநெல்வேலி மாவட்டம், கீழப்பாவூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், பேச்சியம்மாள், அய்யனார், மாடன், மாடத்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாகசத் திரைப்படம்
சாகசத் திரைப்படம் (Adventure films) என்பது திரைப்படங்களில் உள்ள ஒரு வகையாகும். அவை பொதுவாக சண்டைக் காட்சிகளைப் பயன்படுத்தி பிரமாண்டமான கவர்ச்சியான இடங்களை ஆற்றல்மிக்க வகையில் காண்பிப்பதே சாகசத் திரைப்படம் ஆகும். சாகசப் படங்கள் பெரும்பாலும் ஒரு காலப் பின்னணியில் அமைக்கப்படுகின்றன மற்றும் வரலாற்று சூழலில் கற்பனை சாகச கதாநாயகர்களை தழுவியே கதைகள் இருக்கலாம். ராஜாக்கள், போர்கள், கிளர்ச்சி அல்லது திருட்டு போன்றவை பொதுவாகக் காணப்படுகின்றனது.
மரியாவைக் காணிக்கையாக அர்ப்பணித்தல்
தூய கன்னி மரியாவைக் காணிக்கையாக அர்ப்பணித்தல் என மேற்கிலும் மிகவும் தூய இறையன்னை கோவிலுக்குள் நிழைந்தது என கிழக்கிலும் அறியப்படுவது நவம்பர் 21இல் கத்தோலிக்க திருச்சபை மற்றும் கிழக்கு மரபுவழி திருச்சபைகளின் கொண்டாடப்படும் கிறித்தவ விழாவாகும்.
இந்த நிகழ்வு புதிய ஏற்பாட்டில் விவரிக்கப்படாத ஒன்றாகும். ஆயினும் இறையேவுதல் உடையது என ஏற்கப்படாத யாக்கோபு நற்செய்தியில் (Gospel of James) இந்நிகழ்வு விவரிக்கப்படுள்ளது. முதிர்ந்த வயதான யோவாக்கிம் மற்றும் அன்னா குழந்தைப்பேறு இல்லாமல் இருந்தனர். வானதூதர் வழியாக மரியாவின் பிறப்பை அறிந்து கடவுளுக்கு நன்றியாக பிறக்கப் போகும் குழந்தையை எருசலேம் கோவிலில் கடவுளுக்கு அர்ப்பணிப்பதாக நேர்ந்து கொண்டனர் என இன்னூல் விவரிக்கின்றது. மரியாவின் பிறப்பு நற்செய்தி (Gospel of the Nativity of Mary) போன்ற இந்நிகழ்வின் பிற்கால விவரிப்புகளில் மரியாவின் மூன்றாம் வயதில் இந்த நிகழ்வு நடந்ததாக குறிக்கின்றது. மரியா கல்வி கற்கவும் கடவுளின் தாயாகும் நிலைக்கு தன்னை தயாரிக்கவும் ஆயலத்திலேயே இருந்தார் என மரபுப்படி நம்பப்படுகின்றது.
கிழக்கு திருச்சபைகளின் மரபில் மரியா (கிரேக்கத்தில் Μαρία) அல்லது தேஸ்போயினா (கிரேக்கத்தில் "Δέσποινα") என்னும் பெயருடைய பெண்கள் தங்களின் பெயர் கொண்ட புனிதர் விழாவை (feast day/name day) கொண்டாடும் நாட்களின் இவ்விழா நாளும் ஒன்று.
கலையில்
கலையில் இந்த நிகழ்வை பொதுவாக மரியா தனது பெற்றோரைப் பிரிந்து தனியாக ஆலயப் படிகளில் ஏறி தலைமை குருவை நோக்கி செல்வதைப்போல சித்தரிப்பர்.
மேற்கோள்கள்
பகுப்பு:கிறித்தவத் திருநாட்கள் பகுப்பு:அன்னை மரியா பகுப்பு:நவம்பர் சிறப்பு நாட்கள்
குவாம்
right|thumb|குவாமின் வரைபடம் குவாம் (Guam, ; சமோரோ: Guåhån) என்பது மேற்கு பசிபிக் பெருங்கடலில் அமைந்துள்ள ஒரு தீவு ஆகும். இது ஐக்கிய அமெரிக்காவின் உள்முகப்படுத்தப்படாத ஆட்சிக்குட்பட்ட ஐந்து பிரதேசங்களில் ஒன்றாகும்.
இத்தீவின் தலைநகர் அகாத்னா ஆகும். மக்கள் அடர்த்தி அதிகமான நகரம் டெடேடோ ஆகும். 2017 கணக்கெடுப்பின்படி, குவாமில் 162,742 பேர் வசிக்கின்றனர். குவாம் மக்கள் பிறப்பினால் அமெரிக்கக் குடியுரிமை பெற்றவர்கள். குவாமின் மொத்தப் பரப்பளவு 210 சதுர மைல் (544 கிமீ2). மக்கள்தொகை அடர்த்தி 770/சதுரமைல் (297/சகிமீ). ஓசியானியாவில் அமைந்துள்ள இத்தீவு, மரியானா தீவுகளில் அமைந்துள்ள தீவுகளில் மிகவும் பெரியதும், மைக்குரோனீசியாவில் உள்ள மிகப்பெரும் தீவும் ஆகும். இத்தீவின் மிக உயர்ந்த புள்ளி லாம்லாம் மலை ஆகும். இதன் உயரம் கடல்மட்டத்தில் இருந்து 406 மீட்டர்கள் ஆகும்.
இத்தீவின் ஆதிகுடிகளான சமோரோக்கள் கிமு 2000 ஆம் ஆண்டுகளில் இங்கு குடியேறினர். போர்த்துக்கீச நாடுகாண் பயணி பெர்டினென்ட் மகலன் 1521 மார்ச் 6 இல் இங்கு முதன் முதலில் வந்திறங்கிய முதலாவது ஐரோப்பியர் ஆவார். 1668 இல் எசுப்பானியர்கள் குடியேறினர். எசுப்பானியக் கத்தோலிக்க மதப்பரப்புனர் தியேகோ லூயிசு டி சான் விட்டோரெசு என்பவரே முதலில் இங்குவந்தார். 16-ஆம் நூற்றாண்டிற்கும், 18-ஆம் நூற்றாண்டிற்கும் இடைப்பட்ட காலத்தில் எசுப்பானிய மணிலா வணிகர்கள் இங்கு வந்து தங்கிச் செல்லும் இடமாக இருந்தது வந்தது. எசுப்பானிய அமெரிக்கப் போர்க் காலத்தில், ஐக்கிய அமெரிக்கா 1898 சூன் 21 இல் குவாமை எசுப்பானியர்களிடம் இருந்து கைப்பற்றியது. 1898 பாரிசு உடன்படிக்கையின் படி, 1998 திசம்பர் 10 இல் எசுப்பானியா குவாமை அமெரிக்காவுக்குத் தந்தது. ஐக்கிய நாடுகள் அவையின் 17 சுய-ஆட்சியற்ற பிராந்தியங்களில் குவாமும் ஒன்றாகும்.
இரண்டாம் உலகப் போருக்கு முன்னர், குவாம், அமெரிக்க சமோவா, ஹவாய், வேக் தீவு, பிலிப்பீன்சு ஆகிய ஐந்து பிரதேசங்களும் பசிபிக் பெருங்கடலில் அமைந்திருந்த அமெரிக்க ஆட்சிக்குட்பட்ட பிரதேசங்களாக இருந்தன. 1941 திசம்பர் 7 இல், பேர்ள் துறைமுகத் தாக்குதல் நடந்த சில மணி நேரத்தின் பின்னர், குவாம் சப்பானியரால் கைப்பற்றப்பட்டது. சப்பான் இரண்டரை ஆண்டுகள் குவாமைத் தமது கட்டுப்பாட்டில் வைத்திருந்தது. சப்பானியரின் ஆட்சிக் காலத்தில் குவாம் மக்கள் சப்பானியர்களிடம் இருந்து பெரும் அச்சுறுத்தலுக்குள்ளாகியிருந்தனர். பலர் கொல்லப்பட்டனர். மேலும் கட்டாயவேலை, பாலியல் துன்புறுத்தல் போன்றவற்றுக்கு உள்ளாகியிருந்தனர். 1944 சூலை 21 இல் அமஎரிக்கா குவாமை மீண்டும் கைப்பற்றியது. 1960கள் முதல், குவாமின் பொருளாதாரம் சுற்றுலாத்துறையிலும், அமெரிக்கப் படைத்தளங்களிலும் தங்கியுள்ளது.
வரலாறு
குவாம், மற்றும் வடக்கு மரியானா தீவுகளின் ஆரம்பகால குடியேறிகள் தென்கிழக்காசியாவில் இருந்து கிமு 2000 ஆம் ஆண்டுகளில் ஆஸ்திரனேசிய மக்கள் என நம்பப்படுகிறது. இவர்களே தற்போதைய சமோரோ மக்கள் என இனங்காணப்படுகின்றனர்.
பண்டைய சமோரோ சமூகத்தில் நான்கு பிரிவினர் இருந்தனர்: சமோரி (தலைவர்கள்), மட்டுவா (மேல்குடி), அச்சோட் (நடு வகுப்பு), மனாச்சங்கு (கீழ்ப்பிரிவு) ஆகியோர். மட்டுவா என்ற மேல்குடியினர் மீன்பிடி வளங்கள் நிறைந்த கரையோரப் பகுதிகளில் வாழ்ந்தனர். கீழ்ப்பிரிவினர் குவாமின் உட்பகுதிகளில் வாழ்ந்தனர். இவர்களை விட மருத்துவத் துறையில் தேர்ச்சி பெற்றோர் "மக்கானா" என அழைக்கப்பட்டனர். குவாம் சமூகம் தாய்வழி வம்சத்தைக் கொண்டவர்கள்.
வெளி இணைப்புகள்
* பகுப்பு:ஐக்கிய அமெரிக்க அரசியல் பிரிவுகள் பகுப்பு:முன்னாள் எசுப்பானியக் குடியேற்ற நாடுகள் பகுப்பு:பசிபிக் பெருங்கடல் தீவுகள் பகுப்பு:மைக்குரோனீசியா பகுப்பு:ஓசியானியா தீவுகள்
செலினா ஹொசைன்
செலினா ஹொசைன் ( Selina Hossain ) (பிறப்பு 14 ஜூன் 1947) வங்காளதேசத்தைச் சேர்ந்த புதின ஆசிரியராவார். பிப்ரவரி 2022 முதல் பங்களா அகாதமியின் தற்போதைய தலைவராக இருக்கிறார். ஹாங்கோர் நொடி கிரெனேட் (1976) மற்றும் போகா மகோரர் கோர் போஷோடி (1996) ஆகியவை இவரது முக்கிய படைப்புகள் ஆகும். 1980 இல் பங்களா அகாதமி இலக்கிய விருது, 2009 இல் எகுஷே பதக் மற்றும் 2018 இல் சுதந்திர தின விருது போன்ற அனைத்து முக்கிய தேசிய விருதுகளையும் பெற்றுள்ளார். இவரது புதினங்கள் மற்றும் சிறுகதைகள் ஆங்கிலம், உருசியன், பிரெஞ்சு, ஜப்பானியம், கொரியன், பின்னிஷ் மற்றும் மலாய் ஆகிய மொழிகளில் மொழிபெயர்க்கப்பட்டுள்ளன. இவர் 2014 முதல் 2018 வரை பங்களாதேஷ் ஷிஷு அகாதமியின் தலைவராக பணியாற்றினார்.
ஆரம்ப வாழ்க்கை மற்றும் கல்வி
ஹொசைன் ஏ.கே. மோஷாரஃப் ஹொசைன் மற்றும் மரியமெனெசா பாகுல் ஆகியோருக்கு பிறந்தார். இவர், 1968 இல் ராஜ்ஷாஹி பல்கலைக்கழகத்தில் பெங்காலி மொழி மற்றும் இலக்கியத்தில் எம்.ஏ பட்டம் பெற்றார்.
தொழில்
1994-95 இல், செலினா ஹொசைன் தனது சந்தியா காயத்ரி நாவலுக்காக ஃபோர்டு அறக்கட்டளையின் உதவித்தொகையைப் பெற்றார்.
இவர், பங்களா அகாதமியின் இயக்குநராக இருந்து ஓய்வு பெற்றார். இவர் பங்களாதேஷின் தேசிய மனித உரிமைகள் ஆணையத்தின் உறுப்பினராகவும், யுனெஸ்கோவின் நிர்வாகக் குழுவில் பங்களாதேஷ் அரசாங்கத்தின் பிரதிநிதியாகவும் பணியாற்றினார். 2014 இல், இவர் பங்களாதேஷ் ஷிஷு அகாடமியின் தலைவராக நியமிக்கப்பட்டார்.
செலினா ஹொசைனின் பூமி ஓ குசும் என்ற நாவல் வங்காள இலக்கியத்தில் என்கிளேவ் பிரச்சினையைத் தீர்க்கும் முதல் படைப்பாகும்.
நாவல்கள்
• # ஜோஸ்னே ஷுர்ஜோ ஜலா (1973)
• # ஜோலோச்சாஸ் (1972)
• # ஹாங்கோர் நோடி கிரெனேட் (1976)
• # மேக்னா சைதன்யே ஷிஸ் (1979)
• # ஜபிடோ ஜிபோன் (1981)
• # போடோஷோப்டோ (1982)
• # நீல் மோயுரர் ஜூபன் (1983)
• # சாந்த் பெனே (1984)
• # போகா மகோரர் கோர் போசோடி (1986)
• # நிரோண்டோர் கோண்டதோனி (1987)
• # க்ஷரன் (1988)
• # கட்டடரே ப்ரோஜபோதி (1989)
• # கல்கேது மற்றும் புல்லோரா (1992)
• # பாலோபாஷா பிரிதிலோடா (1992)
• # தனபோரென் (1994)
• # கயீத்ரீ ஷோந்தா (1996)
• # டிபன்னிதா (1997)
• # ஜோத்தா (1998)
• # கக்தருவா (1999)
• # லாரா (2000)
• # கத்கோய்லர் சோபி (2001)
• # மோஹினிர் பியே (2002)
• # அனோபிக் அந்தர் (2003)
• # கும்கடுரே ஈஸ்வர் (2004)
• # ஒபெக்கா (2007)
• # டீனர் ரோஷிட் கிட்டு (2007)
• # மதி ஓ ஷோஷர் புனான் (2007)
• # பூர்ணோ சோபிர் மோக்னோடா (2008)
• # பூமி ஓ குசும் (2010)
• # கச்திர் சாயா நை (2012)
• # ஷோனாலி டுமூர் (2012)
• # ஆகஸ்ட்-எர் அக் ராத் (2013)
• # கெரில்லா ஓ பீரங்கோனா (2014)
• # திங்கலர் கத்கோர் (2015)
விருதுகள்
thumb| சார்க் (SAARC) இலக்கிய விருது - 2015 இன் [[சீதகாந்த் மகாபத்ரா|சீதாகாந்த மகாபத்ரா, சுமன் பொக்ரேல் மற்றும் பிற பெறுநர்களுடன் செலினா ஹொசைன்]]
சான்றுகள்
பகுப்பு:வங்காள எழுத்தாளர்கள் பகுப்பு:வாழும் நபர்கள் பகுப்பு:1947 பிறப்புகள்
தர்மநிதி நாச்சியம்மன் கோயில்
தர்மநிதி நாச்சியம்மன் கோயில் தமிழ்நாட்டில் வேலூர் மாவட்டம், தர்மநிதி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்ரா மாவட்டம்
ஆக்ரா மாவட்டம் (आगरा ज़िला, آگرہ ضلع) இந்தியாவின் உத்தரப்பிரதேச மாநிலத்திலுள்ள 70 மாவட்டங்களில் ஒன்று. வரலாற்றுச் சிறப்புமிக்க ஆக்ரா இம்மாவட்டத்தின் தலைநகரம். மேலும் இம்மாவட்டம் ஆக்ரா பிரிவின் ஒரு பகுதியாகும்.
புவியமைப்பு
ஆக்ரா மாவட்டத்தின் எல்லையாக வடக்கில் மதுரா மாவட்டமும், தெற்கில் ராஜஸ்தான் மாநிலத்தின் தோல்பூர் மாவட்டமும், கிழக்கே பிரோசாபாத் மாவட்டமும், மேற்கே ராஜஸ்தானின் பரத்பூர் மாவட்டமும் அமைந்துள்ளன. ஆக்ரா மாவட்டத்தின் பரப்பு 4027 கிமீ².
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆக்ரா மாவட்டத்தின் மொத்த மக்கட்தொகை 4,380,793. இது தோராயமாக மல்தோவா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 41வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 1084 PD/sqkm. மேலும் ஆக்ரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21%. ஆக்ரா மாவட்டத்தின் பாலின விகிதப்படி 1000 ஆண்களுக்கு 859 பெண்கள் உள்ளனர். மேலும் ஆக்ரா மாவட்ட மக்களின் கல்வியறிவு விகிதம் 69.44%.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:ஆக்ரா மாவட்டம்
ஹார்வி சூறாவளி
இந்தியர்களுக்கு ஏற்பட்ட பாதிப்புகள்
ஹூஸ்டன் பல்கலைக்கழகத்தில் படிக்கும் 200 இந்திய மாணவர்கள் மீட்கப்பட்டு பாதுகாப்பான இடத்தில் குடியேற்றப்பட்டனர். பிரையன் ஏரியில் நீச்சல் செய்த இந்திய மாணவர்கள் இருவர் மீட்கப்பட்டு, மருத்துவமனையில் சேர்க்கப்பட்டனர்.
வெளியிணைப்புகள்
பகுப்பு:ஐக்கிய அமெரிக்காவில் சூறாவளிகள் பகுப்பு:2017 நிகழ்வுகள் பகுப்பு:வெப்ப மண்டலச் சூறாவளிகள்
நெட்டாண்டு
நெட்டாண்டு (Leap Year) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஒரு நாளையோ கிழமையையோ மாதத்தையோ கொண்ட ஆண்டாகும். எடுத்துக்காட்டாக பிப்ரவரி மாதத்தில் 28 நாட்களுக்குப் பதில் 29 நாட்கள் வரும் ஆண்டை குறிப்பிடலாம். பருவங்களும் வானவியல் நிகழ்வுகளும் சரியாக ஒரே நாள் இடைவெளியில் நடைபெறுவதில்லை. எனவே, ஒரே அளவு நாட்களைக் கொண்ட நாட்காட்டி, காலப்போக்கில் அது நடக்கவேண்டிய பருவத்தில் இருந்து நகரும். இந்த நகர்வை ஓர் ஆண்டின் ஒரு நாளையோ கிழமையையோ மாதத்தையோ கூடுதலாக இணைப்பதன் மூலமாக சரிசெய்யலாம். நெட்டாண்டு அற்ற ஒரு வருடம் சாதாரண வருடம் என அழைக்கப்படுகிறது.
கிரெகோரியின் நாட்காட்டி
இன்று பரவலாக பயன்பாட்டில் உள்ள கிரெகொரியின் நாட்காட்டியானது பிப்ரவரி மாதத்துக்கு கூடுதலான 29வது நாளை, நான்கால் வகுக்கப்படும் எண்ணிக்கையிலான ஆண்டுகளுக்கு சேர்க்கின்றது. எவ்வாறெனினும் நூற்றாண்டு ஆண்டுகளில் 400 ஆல் வகுக்கப்படும் ஆண்டுகளுக்கு மட்டுமே இது சேர்க்கப்படுகிறது. எடுத்துக்காட்டாக, 1600, 2000 என்பன நெட்டாண்டுகளான அதேசமயம் 1700, 1800, 1900 என்பன நெட்டாண்டுகளில்லை.
இதற்கான காரணம் வருமாறு:
கிரெகோரியின் நாட்காட்டியானது இளவேனிற் சம இராப்பகல் நாள் மார்ச் 21 க்கு அருகாமையில் வருமாறு வடிவமைக்கப்பட்டதாகும். இதன் மூலம் உயிர்த்த ஞாயிறு நாளானது (மார்ச் 21 அல்லது அதற்கருகில் வரும் சந்திரனின் 14வது நாளுக்கு அடுத்து வரும் ஞாயிற்றுக்கிழமையில் கொண்டாடப்படும்) இளவேனிற் சம இராப்பகல் நாள் சார்பாக்க சரியாக இருக்கும்.
சம இராப்பகல் நாள் ஆண்டானது தற்சமயம் சுமார் 365.242375 நாள் நீளமானது. கிரெகோரியின் நெட்டாண்டு விதியானது சராசரி ஆண்டுக்கு 365.2425 நாட்களை கொடுக்கிறது. 0.0001 சற்று மிகையான கூடுதல் சேர்ப்பு காரணமாக 8000 ஆண்டுகளில் நாட்காட்டியானது ஒரு நாள் பிந்தி காணப்படும். ஆனால் 8000 வருடங்களில் சம இராப்பகல் நாள் வருடமானது முன்மொழியப்படமுடியாத அளவினால் சிறியதாக காணப்படும். எனவே கிரெகோரியின் நாட்காட்டி போதுமான அளவு துல்லியம் கொண்டுள்ளது.
பகுப்பு:ஆண்டின் வகைகள்
மர வரிசை
மர வரிசை அல்லது மரக் கோடு (tree-line or timberline) வட துருவம், தென் துருவம், மற்றும் ஆல்ப்ஸ் போன்ற பிரதேசங்களில் மரங்கள் வளரக்கூடிய விளிம்புப் பகுதியாகும். மர வரிசைப் பகுதிகளுக்கு அப்பால் மரங்கள் வளர்வதில்லை. ஏனெனில் அப்பகுதியில் மிக மோசமான குளிர் அல்லது கடும் வெப்ப நிலை கொண்ட தட்பவெப்பம் கொண்டிருப்பதால் மரங்கள் வளர இயலாது.
சூழலியல் மற்றும் நிலவியல் கொள்கைகளின் படி, மர வரிசைகள் பல வகையாக விளக்கப்படுகிறது. அவைகள் முறையே:
ஆர்டிக் மற்றும் அண்டார்டிகா மர வரிசைகள்
ஆர்டிக் மற்றும் அண்டார்டிக்கா துருவப் பகுதிகளின் மர வரிசைகள், புவியியல், ஆற்றுச் சமவெளிகள், கடல் நீரோட்டங்கள் பொறுத்து, துருவ மரவரிசைகள் மாறுபடுகிறது.
மேற்கோள்கள்
* * பகுப்பு:மரங்கள் பகுப்பு:சூழலியல் பகுப்பு:ஆர்க்டிக் பகுப்பு:அண்டார்க்டிக்கா பகுப்பு:இமயமலைத் தொடர் பகுப்பு:அலாஸ்கா பகுப்பு:சைபீரியா பகுப்பு:கியூபெக்
காளையார் கோவில் சொர்ணகாளீஸ்வரர் கோயில்
சொர்ணகாளீஸ்வரர் கோயில் என்பது தமிழ்நாட்டின், சிவகங்கை மாவட்டம், காளையார்கோயிலில்  அமைந்துள்ளது. இது சம்பந்தர், சுந்தரர் ஆகியோரால் தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். இந்த வரலாற்று சிறப்புமிக்க பகுதியை,பாண்டியர்களும் பிறகு சிவகங்கை மன்னர்களும் ஆட்சி செய்தார். இக்கோயிலை தேவக்கோட்டை  ஜமீன்  குடும்பத்தாரின் அறகட்டளை நிர்வகித்து வருகிறது.
அமைவிடம்
சென்னை-இராமேஸ்வரம் அல்லது திருச்சி-மானாமதுரை இருப்புப்பாதையில் சிவகங்கை தொடருந்து நிலையத்தின் அருகில் உள்ள காளையார்கோயிலில் உள்ளது. சிவகங்கை நகரத்திலிருந்து கிழக்கே 20 கி.மீ தொலைவில் உள்ளது. 9.8475°N, 78.62806°W
பெயர்
சங்க காலத்தில், இந்த இடம்  கானப்பேர்  என்று அழைக்கப்பட்டது. இதற்கான சான்று,  புறநானூற்றில்,  21ஆம் பாடலில் ஐயூர் மூலங்கிழார்,  சங்க  கால கவிஞ்ர்,  குறிப்பிட்டுள்ளார். கி.பி. 9 ஆம் நூற்றாண்டில் சுந்தர மூர்த்தி நாயனார், இக்கோயிலிள்ள்  மூலவரை காளை என்று விவரித்துப் பாடினார். அன்று முதல், இத்திருக்கோயில்  காளையார்கோயில்  என்று  அழைக்கப்பட்டது.
இறைவன், இறைவி
பொதுவாக ஒரு கோயிலில் ஒரு மூலவரும், அம்பாளும் மட்டுமே இருப்பர். காஞ்சிபுரம் ஓணகாந்தன்தளியில் மூன்று சிவன் சன்னதிகள் உள்ளன. அம்பாளுக்கு தனி சன்னதி கிடையாது.
ஆனால், இத்தலத்தில் மூன்று இறைவனும், மூன்று இறைவியும் எழுந்தருளுகின்றனர்.
சொர்ணகாளீஸ்வரர் - சொர்ணவல்லி
சோமேசர் - சவுந்தரநாயகி
சுந்தரேசுவரர் - மீனாட்சி
இதில் தேவாரப் பதிகம் பெற்றவர் சொர்ணகாளீஸ்வரர்.
தெப்பக்குளம்
காளையார் கோயில் தெப்பக்குளம் என்றும் ஆனைமடு குளம் என்றும் அழைக்கப்படும், இக்குளம் பல நூறு ஆண்டுக்கு முன்பு வெட்டப்பட்டது.
1900கள் தொடக்கத்தில் தேவகோட்டை ஜமீன்தார் அள. அரு. இராம. அருணாச்சலம் செட்டியார், இக்குளத்தை சதுர வடிவமாக சீர்படுத்தி கல்திருப்பணி செய்து, மேலும் அழகுற மதுரை வண்டியூர் தெப்பக்குளம் நீராழி மண்டபத்தை ஒத்து, இக்குளத்தின் நடுவே அற்புதமான நீராழி மண்டபம் ஒன்றை அமைத்துள்ளார்.
திருப்பணி
பலநூறு ஆண்டுகட்கு முன் பாண்டிய மன்னனால் அமைக்கப்பெற்ற இக்கோயில், பின்னர் பலராலும் திருப்பணிகள் செய்யப்பெற்றும் பராமரிக்கப்பட்டும் வந்துள்ளது.
பாண்டியனால் கட்டப்பட்ட 5 நிலைகளைக் கொண்ட 90அடி உயர ராஜ கோபுரமும் அதன் அருகே 18ஆம் நூற்றாண்டில் மருது சகோதரர்களால் கட்டப்பட்ட 9 நிலைகளைக் கொண்ட 155 1/2அடி உயர இராஜகோபுரமும் உள்ளன.
இத்தலத்தில் உள்ள சுந்தரேசுவரர் - மீனாட்சி கோயில், நூறுகால் மண்டபம் நீங்கலாக ஏனைய சோமேசர்-சவுந்தரநாயகி கோவில், சொர்ணகாளீஸ்வரர்-சொர்ணவல்லி கோவில் நாட்டுக்கோட்டை நகரத்தாரால் மறுகட்டுமானம் செய்யப்பட்டும், புதிதாக மண்டபங்களும் சுற்று பிரகாரங்களும் அமைக்கப்பட்டுள்ளது.1800கள் மத்தியில் தொடங்கி 1900கள் தொடக்கம் வரை நகரத்தார் திருப்பணிகள் நடந்துள்ளது.
வரலாறு
காளையார்கோயில், சங்கக் காலங்களிலிருந்து மன்னர்களின் கோட்டையாகவே  செயல்ப்பட்டது. சுதந்திர போரட்ட வீரர்களாகிய முத்து வடுகநாத பெரிய உடையாத் தேவர் மற்றும்  மருது சகோதரர்களின் கோட்டையாகவும் திகழ்ந்தது.
25 ஜூன் 1772, ஆங்கிலேயப் படைகள், கர்னல். ஜோசப் ஸ்மிட் மற்றும் கேப்டன். போஜூர் தலைமையில் காளையார் கோயிலை நோக்கி அணிவகுத்தனர். சிவகங்கையின் இரண்டாவது ராஜா, முத்துவடுகநாத தேவர் (1750–1772) மற்றும் மருது சகோதரர்கள் அவர்களை எதிர்த்து கோயிலை பாதுகாக்க முயன்றனர். இதில் ராஜா முத்துவடுகநாத தேவர் ம்ற்றும் பல வீரர்கள் உயிர்மாண்டனர். படையெடுத்த  ஆங்கிலேயர்கள்  50,000 பகோடா மதிப்புள்ள் நகைகளை கொள்ளையடித்துச் சென்றனர்.
திருவிழாக்கள்
காலீஸ்வரர் திருவிழா, தை மாதம் கொண்டாடப்படுகிறது. 'பூசம்' அன்று, தேர் இழுக்கப்படும். 'சோமேஸ்வரர்  பிரமோட்சவம்' வைகாசி மாதத்தில் நடக்கும்.
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:சிவகங்கை மாவட்டத்திலுள்ள சிவன் கோயில்கள்
வி. என். சிதம்பரம்
'''வி. என். சிதம்பரம்''' என்பவர் மதுரை மீனாட்சியம்மன் கோயில் அறங்காவலர் குழுத்தலைவராக இருந்தவர். புதுக்கோட்டை மாவட்டம், பொன்னமராவதியை அடுத்த ராங்கியம் எனும் கிராமத்தைச் சேர்ந்த இவர் மதுரையில் வசித்து வந்தார். சென்னையிலுள்ள கமலா திரையரங்கத்தின் உரிமையாளரான இவர் சில தமிழ்த் திரைப்படங்களிலும் நடித்திருக்கிறார். சில தமிழ் நூல்களையும் எழுதியிருக்கிறார். நகரத்தார் சமூகத்தைச் சேர்ந்த இவருக்கு கமலா என்கிற மனைவியும், வள்ளியப்பன், நாகப்பன், கணேசு என்கிற மூன்று மகன்களும் உள்ளனர்.
நடிப்பு
இவர் சில தமிழ்த் திரைப்படங்களில் குணச்சித்திர வேடங்களில் நடித்திருக்கிறார். “தூங்கா நகரம்” திரைப்படத்தில் வில்லன் வேடத்தில் நடித்திருந்தார்.
எழுதியுள்ள நூல்கள்
(முழுமையடையவில்லை- தகவல் தெரிந்தவர்கள் சேர்க்கலாம்.)
கண்ணதாசன் நண்பர்
கவிஞர் கண்ணதாசனின் நெருங்கிய நண்பர் சிதம்பரம் அவர்கள், கவிஞர் கண்ணதாசன் அமெரிக்காவில் மருத்துவமனையில் இருந்த போது நேரில் சந்தித்து பேசிய ஒரே நண்பர் இவர்தான்.
மறைவு
மதுரையிலுள்ள தனியார் மருத்துவமனை ஒன்றில் உடல் நலக்குறைவால் அனுமதிக்கப்பட்டிருந்த இவர் 2012, நவம்பர் 24 அன்று மரணமடைந்தார். ,, இவருடைய உடல் அவரது சொந்த ஊரான ராங்கியத்தில் நல்லடக்கம் செய்யப்பட்டது.
மேற்கோள்கள்
பகுப்பு: தமிழக எழுத்தாளர்கள் பகுப்பு: தமிழ்த் திரைப்பட நடிகர்கள் பகுப்பு: 2012 இறப்புகள் பகுப்பு:புதுக்கோட்டை மாவட்ட நபர்கள் பகுப்பு:மதுரை மக்கள்
பழனியப்பா வித்தியாலயம்
பழனியப்பா வித்தியாலயம் என்பது தேனி மாவட்டம், பழனிசெட்டிபட்டி எனும் ஊரில் அமைந்துள்ள ஒரு தமிழ்நாடு அரசு உதவி பெறும் பள்ளிகளில் ஒன்றாகும். இத்தொடக்கப் பள்ளி,பழனிசெட்டிபட்டியிலுள்ள “பழனியப்பா பாசன பரிபாலன சபை” எனும் நிர்வாகத்தின் கீழ் இயங்கிக் கொண்டிருக்கிறது. தேனி மாவட்டத் தொடக்கக் கல்வி அலுவலகத்தின் கட்டுப்பாடுகளின் கீழ் செயல்படும் இப்பள்ளியில் ஒன்று முதல் ஐந்தாம் வகுப்பு வரை இருபாலர்களும் படித்து வருகின்றனர்.
பகுப்பு:தேனி மாவட்டப் பள்ளிகள்
முகேசு குமார்
நந்தநூரி முகேசு குமார் (Nandanoori Mukesh Kumar) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1970 ஆம் ஆண்டு ஏப்ரல் மாதம் 16 ஆம் தேதியன்று ஆந்திரப்பிரதேச மாநிலம் ஐதராபாத்து நகரில் இவர் பிறந்தார். இந்திய ஆண்கள் வளைகோல் பந்தாட்ட அணியில் முகேசு குமார் விளையாடியுள்ளார்.
விருதுகள்
இந்திய அரசாங்கம் முகேசுகுமாருக்கு 1995 ஆம் ஆண்டில் அருச்சுனா விருதையும், 2003 ஆம் ஆண்டு பத்மசிறீ விருதையும் வழங்கி சிறப்பித்துள்ளது.
தனிப்பட்ட வாழ்க்கை
முகேசு குமார் வளைகோல் பந்தாட்ட வீராங்கனையான நித்தி குல்லரை மணந்து கொண்டார். இவர்களுக்கு என்.யாசாசுவினி மற்றும் அசுதோசு குமார் என்ற 2 குழந்தைகள் உள்ளனர்.
புற இனைப்புகள்
பகுப்பு:1970 பிறப்புகள் பகுப்பு:வாழும் நபர்கள் பகுப்பு:வளைதடிப் பந்தாட்டக்காரர்கள் பகுப்பு:இந்திய விளையாட்டு வீரர்கள் பகுப்பு:ஆந்திரப் பிரதேச நபர்கள்
கிரகாம் பொலொக்
கிரகாம் பொலொக் (Graeme Pollock, பிறப்பு: பிப்ரவரி 27 1944), தென்னாப்பிரிக்க அணியின் துடுப்பாட்டக்காரர்.இவர் துடுப்பாட்டக் குடும்பத்தில் இருந்து வந்தவர் ஆவார். இவர் 23 தேர்வுத் துடுப்பாட்டப் போட்டியிலும், 262 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1963 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பொல்லாக் கிரே உயர்நிலைப் பள்ளியில் பயின்றார். அது போர்ட் எலிசபெத்தில் உள்ள ஒரு குறிப்பிடத்தகுந்த விளையாட்டுப் பள்ளி ஆகும். இங்கு அவருக்கு சசெக்ஸ் துடுப்பாட்ட அணியின் தொழில்முறை பயிற்சியாளரான ஜார்ஜ் காக்ஸ் பயிற்சியளித்தார். தனது 9 ஆம் வயதில் கிரே தனது முதல் போட்டியில் இறுதிவரை ஆட்டமிழக்காமல் 117 ஓட்டங்கள் எடுப்பதற்கு முன்பாக பந்துவீச்சில் அனைத்து பத்து இழப்புகளையும் கைப்பற்றினார். அந்தப் போட்டியில் அவர் ஒரு ஆறு ஓட்டத்தினை பக்கத்தில் இருந்த கல்லறையில் அடித்தார். பின்னர் அந்தப் பந்தை தானே எடுக்க வேண்டியிருந்தது. பள்ளி முதல் லெவன் அணியின் சுழற்பந்து வீச்சாளராக தனது முதல் போட்டிக்கு தேர்வு செய்யப்பட்டார், ஐந்து ஓட்டங்களை விட்டுக் கொடுத்து ஆறு இழப்புகளை வீழ்த்தினார். 15 ஆம் வயதில், தென்னாப்பிரிக்காவின் பள்ளி மாணவர்களைப் பிரதிநிதித்துவப்படுத்த பொல்லாக் தேர்ந்தெடுக்கப்பட்டார்.
ஆரம்பகால வாழ்க்கை
பொல்லாக் பிப்ரவரி 27, 1944 அன்று தென்னாப்பிரிக்க ஒன்றியம், நடால் மாகாணம், டர்பனில் ஒரு ஸ்காட்டிஷ் குடும்பத்தில் பிறந்தார். அவரது தாத்தா ஒரு பிரஸ்பைடிரியன் மந்திரி ஆவார். அவரது தந்தை ஆண்ட்ரூ, ஆரஞ்ச்ய் ஃப்ரீ ஸ்டேட் துடுப்பாட்ட அணியின் முன்னாள் முதல் தர கிரிக்கெட் வீரர் மற்றும் கிழக்கு மாகாண ஹெரால்டு ஆசிரியராக இருந்தார். இளைஞனாக இருந்த போது, பொல்லாக் லிட்டில் டாக் என்ற புனைப்பெயரைப் பெற்றார்: 1960 ஆம் ஆண்டில், 16 வயதில், கிரே உயர்நிலைப் பள்ளியில் பயின்று கொண்டிருந்த போது, பொல்லாக் கிழக்கு மாகாணத்திற்குத் தேர்வு செய்யப்பட்டார். பார்டர் அணிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார்.கிழக்கு லண்டனில் உள்ள ஜான் ஸ்மட்ஸ் மைதானத்தில் நடைபெற்ற இந்தப் போட்டியில் 54 ஓட்டங்கள் எடுத்திருந்த போது இவர் ரன் அவுட் ஆனார். பின்னர் இரண்டாவது ஆட்டப் பகுதியில் இரண்டு இழப்புகளை வீழ்த்தினார். அந்த பருவத்தின் பிற்பகுதியில் அவர் தனது முதல் முதல் தரத் துடுப்பாட்ட நூறினை அடித்தார், டிரான்ஸ்வால் ஆ துடுப்பாட்ட அணிக்கு எதிராக 102 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் 100 ஓட்டங்கள் அடித்த தென்னாப்பிரிக்க இளையவர் என்ற பெருமையைப் பெற்றார். பொல்லாக் தனது முதல் பருவத்தில் ஈபிக்காக ஐந்து போட்டிகளில் விளையாடி, 48.00 சராசரியில் 384 ஓட்டங்கள் எடுத்தார். 1961 ஆம் ஆண்டில், தனது பெற்றோருடன் பிரிட்டனுக்குச் சென்றபோது, அவர் சசெக்ஸ் இரண்டாம் லெவன் துடுப்பாட்ட அணி உடன் ஆறு போட்டிகளில் விளையாடினார்.
சான்றுகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
படமாத்தூர் ஊராட்சி
படமாத்தூர் ஊராட்சி (Padamathur Gram Panchayat), தமிழ்நாட்டின் சிவகங்கை மாவட்டத்தில் உள்ள சிவகங்கை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 432 ஆகும். இவர்களில் பெண்கள் 217 பேரும் ஆண்கள் 215 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கால்சியம் நைட்ரைடு
அமைப்பு
α-கால்சியம் நைட்ரைடு, மாங்கனீசு இரும்பு ஆக்சைடு கனிமமான பிக்சுபைட்டு கனிமத்தின் எதிர் வடிவமைப்பை ஏற்றுள்ளது. Mn2O3 சேர்மத்தின் அமைப்பைப் போல ஆனால் அயனிகளின் இருப்பிடங்கள் அதனிலிருந்து மாறுபட்டு தலைகீழாக அமைந்திருக்கும். கால்சியம் (Ca2+) அயனிகள் ஆக்சைடின் (O2−) இடத்திலும் நைட்ரைடு (N3−) அயனிகள் மாங்கனீசு அயனிகளின் (Mn3+) இருப்பிடத்திலும் மாறுபட்டுக் காணப்படுகின்றன. இவ்வமைப்பில் Ca2+ நான்முகத் தளங்களிலும் நைட்ரைடு மையங்கள் இரண்டு வேறுபட்ட எண்முக தளங்களிலும் ஆக்ரமித்துள்ளன
தயாரிப்பு மற்றும் வினைகள்
கால்சியம் காற்றில் எரியும்போது உருவாகும் கால்சியம் ஆக்சைடுடன் சேர்ந்து கால்சியம் நைட்ரைடு உருவாகிறது. மற்றும் பகுதிப்பொருட்கள் நேரடியாக வினைபுரியும் போதும் கால்சியம் நைட்ரைடு உருவாகிறது.
கால்சியம் நைட்ரைடு தண்ணீருடன் வினைபுரிந்து அல்லது காற்றில் உள்ள ஈரப்பதத்தை உறிஞ்சி அமோனியா மற்றும் கால்சியம் ஐதராக்சைடு சேர்மங்களைக் கொடுக்கிறது.:
புற இணைப்புகள்
பகுப்பு:நைட்ரைடுகள் பகுப்பு:கால்சியம் சேர்மங்கள் பகுப்பு:நைதரசன் சேர்மங்கள்
கிறிஸ் ஓல்ட்
கிறிஸ் ஓல்ட் (Chris Old, திசம்பர் 22 1948), இங்கிலாந்து அணியின் துடுப்பாட்டக்காரர் ஆவார். இவர் 46 தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும், 379 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1981 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1948 பிறப்புகள் பகுப்பு:யார்க்சையர் துடுப்பாட்ட அணித் தலைவர்கள் பகுப்பு:யார்க்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
சிதம்பரபுரம்கோப்புரம் ஊராட்சி
சிதம்பரபுரம்கோப்புரம் ஊராட்சி (Chidambarapuram yacobpuram Gram Panchayat), தமிழ்நாட்டின் திருநெல்வேலி மாவட்டத்தில் உள்ள வள்ளியூர் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேலப்பாதி சுரகரேசுவரசுவாமி கோயில்
மேலப்பாதி சுரகரேசுவரசுவாமி கோயில் நாகப்பட்டினம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் மயிலாடுதுறை-பூம்புகார் சாலையில் மயிலாடுதுறையிலிருந்து 8 கிமீ தொலைவில் உப்புநகர் என்னும் ஊரை அடுத்து அமைந்துள்ளது.
அமைப்பு
இக்கோயில் முழுவதும் கற்றளியாக உள்ளது. மகாமண்டபத் தூண்களில் அழகான சிற்பங்கள் காணப்படுகின்றன. மூலவர் விமானம் துவிதளம் அமைப்பில் உள்ளது. நான்கு தலைகளைக் கொண்ட பிரம்ம சண்டிகேஸ்வரர் உள்ள கோயில்களில் இக்கோயிலும் ஒன்றாகும். திருமால் வழிபட்டதைக் குறிக்கும் வகையில் சங்கரநாராயணர் அமர்ந்த கோலத்தில் காணப்படுகிறார்.
இறைவன், இறைவி
இக்கோயிலில் உள்ள மூலவர் சுரகேசுவரர், இறைவி சுந்தரநாயகி. கடும் சுரத்தைத் தீர்த்துவைக்கும் இறைவனாக சிவன் எழுந்தருளியுள்ளார். பல கோயில்களில் சுரகரேசுவரர் மூன்று கால்களோடும், மூன்று முகங்களோடும் காணப்படுவார். இங்கு லிங்கத்திருமேனியாக, மூலவராகக் காட்சியளிக்கிறார். ஒவ்வொரு வியாழக்கிழமையும் சிறப்பு வழிபாடு நடத்தப்படுகிறது.
வரலாறு
தஞ்சாவூரை ஆண்ட சோழ மன்னன் பூம்புகார்-காவிரி ஒன்றுகூடும் இடத்தில் வழிபடச் சென்றபோது அவருக்கு கடுமையான சுரம் ஏற்பட்டதாகவும், அப்போது அருகிலிருந்த சிவனை வழிபட்டு துயர் நீங்கப்பெற்றதாகவும் தலபுராணம் வழியாக அறியமுடிகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
துடிப்பண்டம்
துடிப்பண்டம் (quasar, QUASi-stellAR radio source) அல்லது பகுதி உடுக்கணக் கதிர்வீச்சு வாயில் என்பது விண்வெளியில் அமைந்திருக்கும் ஒளி உட்பட மின்காந்தக் கதிர்வீச்சு ஆற்றலை உமிழும் மிகப்பெரும் கதிர்வீச்சு வாயில் ஆகும். ஒரு துடிப்பண்டத்திலிருந்து உமிழும் ஆற்றல் பேரளவு பொலிவுள்ள விண்மீன்கள், ஏன்? பல நூறு அண்டங்களின் கூட்டு ஆற்றலை மீறும்! தொலைநோக்கியில் ஒரு துடிப்பண்டம் ஒரு புள்ளி ஒளிவாயில் போல் தென்படும். துடிப்பண்டங்கள் அதிக சிவப்புப் பெயர்ச்சியைக் (red shift) கொண்டவை. இந்தச் சிவப்புப்பெயர்ச்சிக்கு துடிப்பண்டங்களின் நெடுந்தொலைவே காரணம் என கருதப்படுகிறது.
வெளி இணைப்புகள்
பகுப்பு:வானியல் பகுப்பு:கருந்துளைகள்
சாம்பல் கீச்சான்
சாம்பல் கீச்சான் (great grey shrike) என்பது கீச்சான் குடும்பத்தைச் சேர்ந்த ஒரு ஊணுன்னி பறவையாகும். இதை சாம்பல் பருந்து குருவி என்றும் அழைப்பர்.
மேற்கோள்கள்
பகுப்பு:கீச்சான் பகுப்பு:தமிழ்நாட்டில் காணப்படும் பறவைகள்
பீட்டர் பொலொக்
பீட்டர் பொலொக் (Peter Pollock, பிறப்பு: சூன் 30 1941), தென்னாப்பிரிக்க அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டியிலும், 127 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1941 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
வினய் சந்திர முத்கல்
வினய் சந்திர முத்கல் (Vinay Chandra Maudgalya) (1918 - 1995) ஒரு இந்திய பாரம்பரிய இசைக்கலைஞரும், பாடகரும், இந்துஸ்தானி இசை மற்றும் இந்திய பாரம்பரிய நடனங்களை மேம்படுத்துவதற்கான இசை மற்றும் நடன அகாதமியான கந்தர்வ மகாவித்யாலயாவை நிறுவனரும் ஆவார். இவர் குவாலியர் கரானாவைப் பின்பற்றுபவர். 1984 ஆம் ஆண்டில் இந்திய அரசு இவருக்கு பத்மசிறீ கௌரவத்தை வழங்கியது.
சுயசரிதை
இவர், 2 ஏப்ரல் 1918 இல் பிறந்தார். லாகூரில் உள்ள விஷ்ணு திகம்பர் பலூசுகரின் அகாதமியில் இந்துஸ்தானி இசையில் தனது ஆரம்ப பயிற்சியைப் பெற்றார். பின்னர், புனேவில் விநாயகராவ் பட்வர்தனின் கீழ் பயிற்சி பெற்றார். பாரம்பரிய இசைக்காக தில்லியில் ஒரு பள்ளியை அமைக்க வேண்டும் என்ற ஆர்வத்துடன் 1939இல் தில்லிக்கு வந்தார்.
இவர், 1995 இல் இறந்தார்.
வெளி இணைப்புகள்
பகுப்பு:1995 இறப்புகள் பகுப்பு:1918 பிறப்புகள் பகுப்பு:பத்மசிறீ விருது பெற்ற கலைத் துறையினர்
ஆனைக்குப்பம் அய்யனார் கோயில்
ஆனைக்குப்பம் அய்யனார் கோயில் தமிழ்நாட்டில் திருவாரூர் மாவட்டம், ஆனைக்குப்பம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆண்டிபட்டி சாஸ்தா ஆனைமேல் அய்யனார் கோயில்
ஆண்டிபட்டி சாஸ்தா ஆனைமேல் அய்யனார் கோயில் தமிழ்நாட்டில் திருநெல்வேலி மாவட்டம், ஆண்டிபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணகலை, புஷ்ப கலா சன்னதிகளும், விநாயகர், தம்பிராட்டி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாடியா இமயமலை நிலவியல் நிறுவனம்
வாடியா இமயமலை நிலவியல் ஆய்வு நிறுவனம் (Wadia Institute of Himalayan Geology), இந்தியாவின் இமயமலையில் காணப்படும் இயற்கை வளங்கள் குறித்து ஆய்வு செய்யும் தன்னாட்சி பெற்ற இந்திய அரசின் நிறுவனம் ஆகும். புகழ்பெற்ற இமயமலை நிலவியல் ஆய்வாளாரான தாராஷா நோஷெர்வான் வாடியா பெயரில் இந்நிறுவனத்திற்கு வாடியா இமயமலை நிலவியல் நிறுவனம் எனப்பெயரிடப்பட்டது. இந்நிறுவனம் அறிவியல் மற்றும் தொழில்நுட்ப அமைச்சகத்தின் கீழ் இயங்கும் வாடியா இமயமலை நிலவியல் ஆய்வு நிறுவனம் இயங்குகிறது. இதன் பணி இமயமலையின் நிலவியலை ஆய்வு செய்து இயற்கை வளங்களை தேடுவதாகும். சூன் 1968ஆம் ஆண்டில் தில்லி பல்கலைக்கழகத்தின் தாவரவியல் துறையின் கீழ் நிறுவப்பட்ட இந்நிறுவனம், பின்னர் ஏப்ரல் 1976ஆம் ஆண்டில் உத்தரகாண்ட் மாநிலத்தின் தேராதூன் நகரத்திற்கு மாற்றப்பட்டது.
பனிக் கொடுமுடிவியல் மையம்
கரியமிலவாயு உமிழ்வு, பருவ நிலை மாற்றத்தால் பனிக்கொடுமுடிகள் உருகி வெள்ளம் ஏற்படுவதை ஆய்வு செய்வதற்கு, இந்நிறுவனம் இமயமலையின் பனிக்கொடுமுடி ஆய்வு செய்தவதற்கு 4 சூலை 2009 அன்று கொடுமுடிவியல் மையம் நிறுவியது.
மாணவர் திட்டங்கள்/ஆய்வு உதவித்தொகை
ஆண்டுதோறும் இந்நிறுவனம் இரு வகைகளில் ஆய்வு உதவித்தொகைகள் வழங்குகிறது: a) இளையோர் ஆய்வு உதவித்தொகை b) நிறுவன ஆய்வு உதவியாளர்